पश्चिमी राजस्थान को एक माह तक नहीं मिलेगा पीने का पानी
हनुमानगढ़,बीकानेर, जैसलमेर, बाड़मेर, जोधपुर, नागौर, चूरू समेत आठ जिलों के गांव-शहरों में 20 से 25 दिन तक पीने का पानी नहीं मिलेगा। इंदिरा गांधी नहर परियोजना ने नहरबंदी की तिथि का एलान कर दिया है। 27 मार्च से 16 अप्रैल तक नहरबंदी रहेगी। छह मार्च से नई वरीयता जारी हुई है उसी में सिंचाई के साथ ही पीने का भी पानी है। नहर विभाग ने किसान और जलदाय विभाग के अभियंताआें से आग्रह किया है कि नहरबंदी के दौरान के लिए भी जल भंडारण उन्हें अभी से भर लें। तकरीबन 20 दिन की नहरबंदी रहेगी। उसके बाद पानी छोड़ा जाएगा। पांच से सात दिन पानी जैसलमेर तक पहुंचेगा। इसलिए किसानों के लिए नहरबंदी 27 दिन से ज्यादा की होगी। इसके लिए जिस किसान के पास डिग्गी या अन्य जलस्राेत हैं उनका भंडारण अभी से कर लें ताकि पीने और पशुओं के लिए पानी की दिक्कत नहीं हो। इसी तरह पेयजल योजनाओं के लिए भी जो भंडारण केन्द्र हैं उन्हें भी इसी दौरान भरने के लिए कहा गया है। 27 मार्च से नहरबंदी होगी जो जैसलमेर तक एक-दो और पानी मिल फ्लो के साथ मिल सकता है लेकिन आईजीएनपी अभियंताओं का कहना है कि किसान और जलदाय विभाग के अभियंता 27 मार्च तक ही पानी का भंडारण कर लें। फ्लो के भरोसे रहें।
^नहरबंदी की तिथि घोषित कर दी है। साथ ही जो भी पीने या पशुओं के लिए जलस्रोत हैं उनके लिए पानी दिया जा रहा है। सभी किसान, आमजन और जलदाय विभाग के अभियंताओं को भी संदेश भेजा कि वे भी जलस्रोत भर लें ताकि नहरबंदी के दौरान पेयजल संकट हो। राजकुमारचौधरी, मुख्य अभियंता हनुमानगढ़
hin_Deva hin_Deva hin_Deva